ఎస్తేర్ విక్టోరియా అబ్రహం

ఎస్తేర్ విక్టోరియా అబ్రహం (30 డిసెంబర్ 1916 - 6 ఆగష్టు 2006), ఆమె రంగస్థల పేరు ప్రమీల ద్వారా సుపరిచితురాలు, ఒక భారతీయ మోడల్, నటి మరియు హిందీ చిత్ర పరిశ్రమలో మొదటి మహిళా చిత్ర నిర్మాత. 1947లో జరిగిన మొదటి మిస్ ఇండియా పోటీలో గెలుపొందినందుకు కూడా ఆమె ప్రసిద్ధి చెందింది.

వ్యక్తిగత జీవితం 
ప్రమీల 1916లో కలకత్తాలో బాగ్దాదీ యూదు కుటుంబంలో జన్మించింది.   ఆమె కోల్‌కతాకు చెందిన యూదు వ్యాపారవేత్త రూబెన్ అబ్రహం కుమార్తె, అతని రెండవ భార్య మటిల్డా ఐజాక్, కరాచీకి చెందిన యూదు మహిళ. ప్రమీలకు తన తండ్రి మొదటి వివాహం నుండి ముగ్గురు పెద్ద సోదరీమణులు ఉన్నారు మరియు ఆమె స్వంత తల్లిదండ్రుల వివాహం నుండి ఆరుగురు తోబుట్టువులు ఉన్నారు.

ప్రమీలకి రెండు పెళ్లిళ్లు అయ్యాయి. పదిహేడేళ్ల వయస్సులో, ఆమె హిందూ మార్వాడీ మానిక్లాల్ డాంగిని వివాహం చేసుకుంది. వీరి దాంపత్యం  ఒక సంవత్సరం కంటే తక్కువ కాలం కొనసాగింది, వీరికి ఒక కుమారుడు పుట్టాడు. 1939లో, 22 సంవత్సరాల వయస్సులో, ప్రమీల తన రెండవ భర్త జైదీకీ రెండవ భార్యగా మళ్లీ వివాహం చేసుకుంది. ప్రమీల మరియు జైదీలకు నలుగురు పిల్లలు కలిగారు.  

ప్రమీల కుమార్తె నకీ జహాన్ 1967లో ఈవ్స్ వీక్లీ మిస్ ఇండియాగా కిరీటాన్ని పొందారు, మిస్ ఇండియా టైటిల్‌ను గెలుచుకున్న ఏకైక తల్లి-కూతురు జంటగా వారు నిలిచారు. ఆస్ట్రేలియాలో జరిగిన క్వీన్ ఆఫ్ పసిఫిక్ క్వెస్ట్ అందాల పోటీలో కూడా నకీ జెహాన్ భారతదేశానికి ప్రాతినిధ్యం వహించారు. 

ప్రమీల అని పిలవబడే ఎస్తేర్ విక్టోరియా అబ్రహం 6 ఆగస్టు 2006న దాదాపు 90 సంవత్సరాల వయస్సులో మరణించింది

మూలాలు

భారతీయ అందాల పోటీ విజేతలు
1916 జననాలు
2006 మరణాలు